Document ID: /roh_data/filtered/swiss_laws_in_ROHinterleaved.jsonl.gz/29195

This text was translated from EN into Rumantsch Grischun.

The cantons ensure that the cost of disposing of municipal waste, insofar as it is their responsibility, is passed on to those responsible for producing the waste through fees or other charges. In organising the charges, the following factors in particular are taken into account:a. the nature and the quantity of the waste handed over;b. the costs of the construction, operation and maintenance of the waste disposal facilities;c. the depreciation required to preserve the value of such installations;d. the interest;e. the planned investment requirements for maintenance, improvements and replacements, for adaptation to statutory requirements and operational optimisation. If imposing cost-covering charges on those responsible for the waste jeopardises the environmentally sustainable disposal of municipal waste, disposal may be financed differently to the extent required. The operators of the waste disposal facilities must form the required financial reserves. The principles for the calculation of the charges must be made available to the public. Inserted by No II of the FA of 20 June 1997, in force since 1 Nov. 1997  (AS 1997 2243; BBl 1996 IV 1217).

Ils chantuns procuran ch’ils custs per la dismessa dals ruments chasans – uschenavant ch’els èn responsabels per tala – vegnian adossads als chaschunaders tras taxas u tras autras contribuziuns. Concepind las taxas vegnan resguardads spezialmain:a. il gener e la quantitad dal rument che vegn furnì;b. ils custs per construir, per manar e per mantegnair ils stabiliments per dismetter ruments;c. las amortisaziuns ch’èn necessarias per mantegnair la substanza da tals stabiliments;d. ils tschains;e. il basegn d’investiziun ch’è planisà per las lavurs da mantegniment, per la sanaziun e per la substituziun sco er per las adattaziuns a pretensiuns legalas e per las optimaziuns dal manaschi. Sche taxas che cuvran ils custs e che correspundan al princip dal chaschunader periclitassan l’allontanament ecologic dals ruments chasans, po quel vegnir finanzià en in’autra moda e maniera uschenavant che quai è necessari. Ils possessurs dals stabiliments per dismetter ruments ston far las retenziuns necessarias. Las basas per calcular las taxas èn accessiblas publicamain. Integrà tras la cifra II da la LF dals 20 da zer. 1997, en vigur dapi il 1. da nov. 1997 (AS 1997 2243; BBl 1996 IV 1217).